Боян Бойчев
Проза

chitanka.info

И ни обхваща с пипалата си безцветни делникът,

Потапят ни тихите реки невидими,

Дали според календара пак е понеделник

Или просто дните са безименни?

Или времето като река спокойна тича

Да се влее на живота в бурното море,

Като разказана далечна притча,

Която няма кой да разбере?

Аз се страхувам любовта полека — лека

Да не изгуби своя нежен цвят,

Да не потъне някъде в морето,

Да не разпръсне своя свиден свят.

А ние спорим по ежедневни проблеми,

Влизаме на живота в стандартното русло,

Разговаряме на задължителни теми,

И всичко изглежда подредено изкусно.

И ни обхваща делникът, сивият делник,

Нижат се дните в своята броеница,

Потъваме в собственото ежедневие,

Където всички думи са излишни.

пролетта на 2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.